Unkarin pyhä kruunu

Unkarin pyhä kruunu (unkariksi A magyar Szent Korona) eli Pyhän Tapanin kruunu on vuosisatoja vanha kruunu, joka kuuluu Unkarin kansallisiin symboleihin. Sen sijaintipaikka on vuodesta 2000 ollut Unkarin parlamenttitalo Budapestissa. Tyyliltään kruunu edustaa bysanttilaista taidetta.

Kruunun alkuperästä on kymmeniä teorioita. Yleisesti arvioidaan, että on valmistunut 1000-luvun puolivälissä. Perimätiedon mukaan Unkarin ensimmäinen kuningas Tapani I kruunattiin tällä kruunulla vuonna 1000, ja Unkarin valtion katsotaan syntyneen silloin. Kruunu on vuosisatojen aikana kokenut kovia ja ollut kadoksissa.

Kruunun viimeisimmät vaiheet alkoivat, kun kruunu löytyi toukokuussa 1945 Mattseen kaupungista, Itävallasta 4. toukokuuta 1945. Unkarin kruununkaartti luovutti kruunun Yhdysvaltain armeijalle, joka vei sen turvaan Yhdysvaltoihin, missä sitä säilytettiin Yhdysvaltain valtiovarainministeriön holvissa Fort Knoxissa Kentuckyssä.

Jimmy Carterin presidenttikaudella kruunu palautettiin Unkariin. Yhdysvaltain ulkoministeri Cyrus Vance palautti kruunun Budapestiin 6. tammikuuta 1978. Kruunun palauttaminen Unkariin sai kritiikkiä amerikanunkarilaisen yhteisön sisältä.

Kruunu oli vuodesta 1978 Unkarin kansallismuseossa, kunnes se vuonna 2000 siirrettiin Unkarin parlamenttitaloon.

Kruunun silmiinpistävin piirre lienee sen vinossa oleva risti. Syy sille, miksi risti on vinossa, on mysteeri: eräiden teorioiden mukaan palvelusväki olisi pudottanut kruunun, joku Unkarin kuninkaista taittoi ristin itse tai se on vääntynyt ilkivallan takia.

Galleria

Lähteet

Aiheesta muualla 

 Pyhä Stephan ja Unkarin kuningaskruunu, Seura, 22.12.1937, nro 51, s. 8, Kansalliskirjaston digitaaliset aineistot

Kruunut
Unkarin kansallissymbolit
Unkarin historia